 1 Samuel 5  Ma ndị Filistia buuru igbe nke ezi Chineke wee si nEbeniza bute ya nAshdọd.Ndị Filistia wee buru igbe nke ezi Chineke bubata ya nụlọ Degọn ma dọba ya nakụkụ Degọn.Ndị Ashdọd wee bilie nisi ụtụtụ echi ya, ma, lee, Degọn dara kpuo ihu nala nihu igbe Jehova. Ha wee buru Degọn debeghachi ya nebe ọ na-adị.Mgbe ha biliri nisi ụtụtụ echi ya, lee, Degọn dara kpuo ihu nala nihu igbe Jehova, e gbupụkwara isi Degọn na ọbụ aka ya abụọ, ha wee tọgbọrọ nụzọ mbata. Naanị akụkụ ya bụ azụ fọdụrụ.Ọ bụ ya mere na ndị nchụàjà Degọn na ndị niile na-abanye nụlọ Degọn adịghị azọ ụkwụ nụzọ mbata ụlọ Degọn nke dị nAshdọd ruo taa.Aka Jehova wee dị arọ nahụ ndị Ashdọd, o wee malite imenye Ashdọd na ókèala ya niile ụjọ na ime ka ha rịawa ọkpụ ikè.Ndị Ashdọd wee hụ otú ihe si kwụrụ, ha wee sị: Unu ekwela ka igbe Chineke Izrel dịrị netiti anyị, nihi na aka ya dị ike megide anyị na Degọn bụ chi anyị.Ya mere, ha zipụrụ ozi wee kpọkọta ndị isi niile nke ndị Filistia, sị: Gịnị ka anyị ga-eme igbe Chineke Izrel? Nikpeazụ, ha sịrị: Ka e buru igbe Chineke Izrel gaa nkọnkọ nkọnkọ ruo Gat. Ha wee buru igbe Chineke Izrel gaa nkọnkọ nkọnkọ ruo nebe ahụ.O wee ruo na mgbe ha gaara nkọnkọ nkọnkọ bute ya nebe ahụ, aka Jehova tinyere oké ọgba aghara nobodo ahụ, o wee malite iti ndị obodo ahụ ihe otiti, malite nonye nta ruo nonye ukwu, ọkpụ ikè malitekwara ịpụta ha.Nihi ya, ha bugara igbe ezi Chineke nEkrọn. O wee ruo na ozugbo igbe ezi Chineke rutere nEkrọn, ndị Ekrọn malitere iti mkpu, sị: Ha ebuteworo m igbe ezi Chineke Izrel iji gbuo mụ na ndị m!Ha wee zipụ ozi wee kpọkọta ndị isi niile nke ndị Filistia, sị: Bupụnụ igbe Chineke Izrel ka ọ laghachi nebe o si, ka ọ ghara igbu mụ na ndị m. Nihi na ọgba aghara nke na-akpata ọnwụ dị nobodo ahụ dum; aka nke ezi Chineke dịkwa nnọọ arọ nebe ahụ,e mekwara ka ndị na-anwụghị rịawa ọkpụ ikè. Mkpu enyemaka nke obodo ahụ na-eti nọkwa na-arịgo neluigwe. 